A 2015. márciusban megrendezett 2014-es női sakkvilágbajnokságon az első fordulóban a kanadai Yuan Yuanling ellen győzött a rájátszásban 2,5–1,5 arányban, a második körben a lengyel Monika Soćko ellen 3–1-re, a nyolcaddöntőben az exvilágbajnok bolgár Antoaneta Sztefanova ellen 1,5–0,5 arányban győzött. A negyeddöntőben a nagy esélyes indiai Humpy Kuneru elleni akadályt vette sikerrel 2,5–1,5 arányú győzelemmel, míg az elődöntőben az ugyancsak indiai Drónavalli Hárika ellen rájátszás után 3,5–2,5 arányban győzedelmeskedett, és ezzel bejutott a világbajnokság döntőjébe. A döntőben 2,5–1,5 arányban győzött az orosz Natalja Pogonyina ellen, ezzel megszerezte a női sakkvilágbajnoki címet.